**Suflet în aprilie**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aprilie, lună nebună,

Când e soare, când furtună!

Acum e multă lumină,

Păsări cântă în surdină

Şi de-odată-i întuneric,

Ceru-i negru şi puternic

În furie şi dispar

Soare, triluri şi-i ghenar.

Ninge ca în toiul iernii

Chiar de am intrat în denii,

Nu e nimic cum se ştie,

Iar a cerului furie

Te îndeamnă să te-opreşti

Ca să poţi să te gândeşti

Că eşti trecător prin viaţă,

Iar natura-ţi dă povaţă

Să fii tu lumina care

Niciodată nu dispare!